

असफल गायक राहुल जयकर गोआ के लोकल बार में आरोही नामक सिंगर को गाना गाते सुनता है। उसे लगता है कि आरोही ने उससे भी अच्छा गया है। वह उसका करियर बनाने की सोचता है। धीरे-धीरे वह आरोही से प्यार करने लगता है। आरोही की सफलता और राहुल की असफलता का संयोग जुड़ा हुआ है और इस पर फिल्म की कहानी आधारित है।

फिल्म में रोमांस, इमोशन, त्याग जैसे कई तत्व डाले गए हैं, लेकिन बात नहीं बन पाती क्योंकि दर्शक कैरेक्टर्स से जुड़ाव महसूस नहीं करता। मामला फिल्म का अंत और बिगाड़ देता है क्योंकि ये बेहद अविश्वसनीय है।

आदित्य राय कपूर का काम अच्छा है और उनसे उम्मीद जगती है कि आने वाले समय में भी वे अच्छा अभिनय करते दिखाई देंगे। श्रद्धा कपूर खूबसूरत लगी हैं, लेकिन अभिनय के मामले में उन्हें अभी बहुत कुछ सीखना है। खासतौर पर संवाद अदायगी पर उन्हें काम करना चाहिए।

संगीत इस फिल्म का मजबूत पक्ष है। तुम ही हो, सुन रहा है और भूला देना सुनने लायक है।

कुल मिलाकर आशिकी 2 एक औसत दर्जे की मूवी है।

निर्देशक :
मोहित सूरी

कलाकार :
आदित्य राय कपूर, श्रद्धा कपूर, शाद रंधावा, महेश ठाकुर

अवधि : 2 घंटे 13 मिनट

में महेश भट्ट ने राहुल रॉय और अनु अग्रवाल को लेकर ‘आशिकी बनाई थी। हीरो-हीरोइन की शक्ल थोड़ी अजीब थी, इसलिए उन्हें कोट के अंदर छिपाकर पोस्टर जारी किया गया था।

निर्माता गुलशन कुमार का उद्देश्य था इस फिल्म के संगीत से पैसा कमाना, इसलिए उन्होंने बहुत कम बजट में फिल्म बनाने के लिए महेश भट्ट को कहा। फिल्म का संगीत सुपरहिट रहा और कहते हैं कि फिल्म से ज्यादा कमाई गुलशन को फिल्म के कैसेट की बिक्री से हुई।

वर्ष बाद इस फिल्म का सीक्वल बनाया गया है। अब तक अपराध और सेक्स का तड़का लगाने वाले निर्देशक मोहित सूरी ने जब लव स्टोरी बनाने की सोची तो सुरक्षित रास्ता चुनते हुए आशिकी ब्रांड का फायदा उठाना चाहा।

ये आशिकी का सीक्वल कहा जा रहा है, लेकिन ऋषिकेश मुखर्जी की क्लासिक फिल्म ‘अभिमान’ का असर इस पर ज्यादा आता है, इसके बावजूद फिल्म में कोई पकड़ नजर नहीं आती।

